SAUK vra verskoning vir stilte oor radiostasiesSAUK-gebou in Kaapstad Foto: Maroela Media Die SAUK het Vrydagoggend om verskoning gevra ná verskeie van sy radiostasies nie beskikbaar was nie. Vuyo Mthembu, woordvoerder vir die SAUK, het gesê die onderbreking het Donderdagaand om 20:07 plaasgevind en verskeie SAUK-radiostasies is hierdeur geraak. Sy het gesê die onderbreking is ŉ gevolg van ŉ kragonderbreking by Sentech-toring, die SAUK se sender gebaseer in Brixton, Johannesburg. “Die SAUK se kragopwekker het ongelukkig nie dadelik in werking getree nie, maar kragtoevoer is ongeveer 40 minute later herstel. Die SAUK werk saam met Sentech om seker te maak dat tegniese uitdagings nie weer sal voorkom wanneer daar weer ŉ kragonderbreking is nie,” het Mthembu bygevoeg. Eskom het intussen gesê fase 2-beurtkrag duur van 08:00 – 23:00 voort weens ŉ gebrek aan kapasiteit.